বুধবার, ২১ অগাস্ট ২০১৯, ০৮:৪৩ পূর্বাহ্ন,
আইপিএল ফাইনাল মঞ্চে জ্যাকুলিন
কিছুদিন পর অনুষ্ঠিত হতে যাচ্ছে আইপিএল-এর ফাইনাল খেলা। প্রতিবারের মতো এবারো ক্রিকেটের এই আসরের ফাইনালে পারফর্ম করবেন বলিউড তারকারা। সেখানে দেখা যাবে জ্যাকুলিন ফার্নান্দেজকেও। সালমানের সাথে মঞ্চে আসবেন তিনি।
‘রেস ৩’ মুক্তির আগে এটা বড় ধরনের প্রমোশন করতে যাচ্ছেন সালমান ও জ্যাকুলিন। মঞ্চে সালমান খান ক্রিকেটের প্রতি তার অনুভূতির কথা জানাবেন।
সেই সঙ্গে তার ফার্মহাউসে প্রায়ই কীভাবে ক্রিকেট খেলেন সেই গল্পও বলবেন দর্শকদের। সালমান ও জ্যাকুলিন ওই অনুষ্ঠানে ক্রিকেটে তার প্রিয় খেলোয়াড় এবং দলের কথাও উল্লেখ করবেন। পুরো আয়োজনই থাকবেই ক্রিকেট নিয়ে।
এরপর সালমান ও জ্যাকুলিন ‘রেস ৩’ সিনেমার ‘হিরিয়ে’ গানের সঙ্গে মঞ্চে পারফর্ম করবেন। স্টার ইন্ডিয়া চ্যানেল আইপিএল ম্যাচটি সরাসরি সম্প্রচার করবে। এছাড়া আটটি ভাষায় অন্তত ১৭ টি চ্যানেলে ম্যাচটি সরাসরি প্রচার করা হবে।